**11. A feladat a Rákosi-korszakhoz kapcsolódik.**

**Válaszoljon a kérdésekre a forrás és ismeretei segítségével!** (Elemenként 1 pont.)

„A gazdasági tervezés kérdéseiben van bizonyos kalandorság, pl. a saját vaskohászat

túlzott fejlesztése. Magyarországnak nincs saját vasérce, sem saját koksza. Mindezt

külföldről kell behozni. Senki sem számította még ki, hogy mennyibe kerül

Magyarországnak 1 tonna nyersvas és acél, Magyarországon olyan nagyolvasztókat

építenek, melyekhez az ércet senki sem ígérte meg. 1952-ben 700 000 tonna koksz

hiányzott.” *(Bulganyin szovjet vezető, 1953 júniusa)*

**a) Milyen ideológiai, politikai céljai lehettek a szövegben kritizált gazdaságpolitikának?**

**Két különböző okot nevezzen meg!**

1. ………………………………………………………………………..

2. …………………………………………………………………………

**b) Miért nem volt semmiképpen sem lehetséges az adott gazdasági berendezkedés keretei között – Bulganyin véleményével ellentétben – kiszámolni, mennyibe kerül egy tonna acél?**

…………………………………………………………………………………………………..

**c) Milyen személyi változást eredményezett a magyar politikai vezetésben a forrásban**

**megjelenő kritika?**

………………………………………………………………………………………………..

**Megoldás**

**Rákosi-korszak (Elemenként 1 pont, összesen 4 pont.)**

**a)** gazdasági önellátás / katonai erő növelése / munkásosztály növelése / szovjet minta másolása

*(A felsoroltak közül bármely két válasz bármely sorrendben elfogadható, a válaszok más*

*megfogalmazásban is elfogadhatók.)*

**b)** A tervgazdaság / a piaci viszonyok hiánya miatt (nincs a termékeknek valódi ára). *(A válasz*

*más megfogalmazásban is elfogadható.)*

**c)** Rákosit leváltották (a miniszterelnöki pozícióból). / Nagy Imre lett a miniszterelnök. *(A*

*válasz más megfogalmazásban is elfogadható.)*